Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Végezetül tájékoztatom Önt, hogy a 2003. évi III. törvény módosítására vonatkozó javaslat – fentiekben kifogásolt – rendelkezései megítélésem szerint ellentétesek az Alkotmány 59. §-ában biztosított személyes adatok védelméhez
Paragraph Index: 918

Végezetül tájékoztatom Önt, hogy a 2003. évi III. törvény módosítására vonatkozó javaslat – fentiekben kifogásolt – rendelkezései megítélésem szerint ellentétesek az Alkotmány 59. §-ában biztosított személyes adatok védelméhez való joggal, ezért a jelenlegi szövegezésû törvénymódosítás elfogadását követõen indítványozni fogom a törvény egyes rendelkezéseinek alkotmányossági felülvizsgálatát és megsemmisítését. Budapest, 2005. január 25. Dr. Péterfalvi Attila (113/J/2005) Egy országgyûlési képviselõ által kért adatok közérdekûsége […] Tisztelt […]! Ön abban a kérdésben kérte állásfoglalásomat, hogy megbízója, […] országgyûlési képviselõ által a miniszterelnökhöz intézett kérdések közérdekû adatokra vonatkoznak-e. Az üggyel kapcsolatos vizsgálatot lezártam, annak eredményérõl az alábbiakban tájékoztatom. Beadványában Ön tájékoztatott arról, hogy a megbízója által feltett kérdésekre az illetékes miniszterek közel azonos tartalmú választ adtak, melyek szerint a kérdésekben érintett adatok az adott minisztérium honlapján érhetõk el, illetve a Közbeszerzési Értesítõben, valamint a cégnyilvántartásban találhatók meg. A beadványában kifejtett álláspontja alapján azonban a kért adatok sem a honlapokon, sem a Közbeszerzési Értesítõben, sem a cégnyilvántartásban nem szerepelnek. A beadványában foglaltakkal kapcsolatban mindenekelõtt arról kívánom tájékoztatni, hogy a személyes adatok

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes